**Dyddiad cyhoeddi:** 19 Rhagfyr 2022

**Cais Rhyddid Gwybodaeth**

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**Fe wnaethoch chi ofyn am yr wybodaeth ganlynol:**

1. Beth oedd y pecyn cyflog a buddion a gafodd eich prif weithredwr yn y flwyddyn ariannol ddiwethaf?

2. Beth oedd y cyfanswm a dalwyd i gyfranddalwyr yn ystod yr un cyfnod?

3. Faint ydych chi wedi’i fuddsoddi mewn cerbydau newydd ers i chi gymryd yr awenau yn y fasnachfraint?

**Ar ôl adolygu eich cwestiynau, rydyn ni’n gallu darparu’r wybodaeth ganlynol:**

1. Gallwn gadarnhau bod gennym ni’r wybodaeth roeddech wedi gofyn amdani. Fodd bynnag, o dan adran 21 y Ddeddf Rhyddid Gwybodaeth, mae’r data hwn eisoes ar gael i’r cyhoedd a gellir ei weld ar dudalen 94 yn y ddolen isod. Gan fod yr esemptiad hwn yn absoliwt, nid oes angen i ni ddefnyddio prawf budd y cyhoedd.

[Trafnidiaeth Cymru:](https://tfw.wales/sites/default/files/2022-08/TfW%20Annual%20Report%202021-22.pdf) [Adroddiad Blynyddol 2021/22 (trc.cymru)](https://tfw.wales/sites/default/files/2022-08/TfW%20Annual%20Report%202021-22.pdf)

1. Mae gan Trafnidiaeth Cymru un cyfranddaliwr, ei berchennog a’i brif gyllidwr, Llywodraeth Cymru. O ganlyniad, ni thalwyd unrhyw arian i gyfranddalwyr yn y flwyddyn ariannol ddiwethaf.
2. Ers 7 Chwefror 2021, pan ddaeth Rheilffyrdd Trafnidiaeth Cymru Cyf yn eiddo cyhoeddus, mae £71 miliwn wedi cael ei wario ar gerbydau newydd.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod yn dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu [freedomofinformation@tfw.wales](mailto:freedomofinformation@tfw.wales). Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon â chanlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Swydd Gaer, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: <https://ico.org.uk/make-a-complaint/>

Yr adran berthnasol i’w dewis fydd "Gwybodaeth Swyddogol neu Gyhoeddus".